พม่าผุดโครงการสร้างทางรถไฟยุทธศาสตร์ชิดแดนไทย
รัฐบาลทหารพม่าวางโครงการสร้างเส้นทางรถไฟรวมระยะทางกว่า 2000 กม. ในรัฐฉานเตรียมสร้างจากภาคใต้ข้ามแม่น้ำสาละวินสู่เชียงตุง – ท่าขี้เหล็ก นักวิเคราะห์ชี้เป็นโครงการยุทธศาสตร์การทหารSHAN 11 ธ.ค. 52 นักสังเกตุการณ์สถานการณ์ชายแดนไทย-พม่าเผยว่า หนึ่งในโครงการเชื่อมทางรถไฟสายใหม่ที่รัฐบาลทหารพม่าเตรียมสร้างรวม 9 โครงการทั่วประเทศตามที่มีรายงานก่อนหน้านี้ อาจรวมโครงการเชื่อมทางรถไฟจากรัฐฉานภาคใต้ สู่เมืองเชียงตุง – ท่าขี้เหล็ก รัฐฉานภาคติดชายแดนไทยด้วยเมื่อวันที่ 7 ธ.ค. สำนักข่าวซินหัวรายงานอ้างคำเปิดเผยเจ้าหน้าที่กรมการขนส่งทางรถไฟของพม่าว่า ทางการพม่ามีโครงการสร้างเส้นทางรถไฟสายใหม่ 9 โครงการ รวมมูลค่า 130 ล้านดอลลาร์ โดยจะมีการสร้างเชื่อมต่อจากเส้นทางเดิมหลายแห่งทั่วประเทศ แต่ไม่มีรายงานรายเปิดเผยถึงละเอียดของโครงการ ก่อนหน้านี้สื่อของรัฐบาลทหารพม่ารายงานว่า ทางการมีแผนสร้างเส้นทางรถไฟในรัฐฉานโดยจะเชื่อมจากเส้นทางเก่าเพิ่มอีก 3 แห่ง ได้แก่เส้นทางเมืองน้ำจ๋าง – เมืองสี่ป้อ (ภาคใต้สู่ภาคเหนือ) ระยะทางประมาณ 250 กม. / เมืองน้ำจ๋าง – เมืองเชียงตุง (ภาคใต้สู่ภาคตะวันออก) ระยะทางประมาณ 330 กม. และเมืองล่าเสี้ยว – เมืองหมู่แจ้ (รัฐฉานภาคเหนือ) รวมระยะทางราว 170 กม. ทั้งนี้ ทางการพม่าอ้างว่าสร้างเพื่อใช้ขนส่งมวลชนและการพาณิชย์มีรายงานอีกว่า ทางการพม่ายังมีแนวโน้มที่จะสร้างเส้นทางรถไฟจากเมืองนาย ข้ามแม่น้ำสาละวินมายังเมืองท่าขี้เหล็ก ติดกับชายแดนไทยด้านตรงข้าม อ.แม่สาย จ.เชียงราย โดยเมื่อวันที่ 5 พ.ย. ที่ผ่านมา พล.ท.มินอ่องหล่าย แม่ทัพสามภาคของพม่า ได้เดินทางไปสำรวจพื้นที่ใกล้กับแม่น้ำสาละวินบริเวณท่าซาง ซึ่งกั้นระหว่างเมืองปั่น รัฐฉานภาคใต้ กับ เมืองสาด รัฐฉานภาคตะวันออก และในวันต่อมาเขาได้เดินทางมาสำรวจพื้นที่เมืองท่าขี้เหล็ก ระหว่างการสำรวจพื้นที่ซึ่งใช้เวลารวม 4 วัน เขาได้พูดถึงโครงการสร้างเส้นทางรถไฟในแถบนี้ด้วยนักวิเคราะห์หลายฝ่ายเชื่อว่า โครงการสร้างเส้นทางรถไฟของรัฐบาลทหารพม่า อาจมีเป้าหมายเพื่อใช้ในด้านการทหารมากกว่าการพาณิชย์ สังเกตจากรถไฟในรัฐฉานปัจจุบันส่วนใหญ่ถูกใช้ในด้านการทหารมากกว่าการขนส่งมวลชนและการค้าเมื่อปีที่ผ่านมามีกระแสข่าวว่า ทางการพม่ามีแผนจะก่อสร้างเส้นทางรถไฟจากเมืองน้ำจ๋าง (รัฐฉานภาคใต้) ข้ามแม่น้ำสาละวินสู่เมืองเชียงตุง (รัฐฉานตะวันออก) โดยมีกำหนดเริ่มภายในปี 2553 และเมื่อกลางเดือนพฤศจิกายน 2551 พล.ต.จ่อเพียว แม่ทัพภาคสามเหลี่ยม พร้อมด้วยคณะเดินทางไปสำรวจพื้นที่ก่อสร้างบริเวณสะพานข้ามแม่น้ำสาละวิน (ท่าก้อ) ขณะที่พล.ต.ญาเปี้ย แม่ทัพภาคตะวันออก พร้อมด้วย พล.ต.อ่องมิน รมต.กระทรวงการคมนาคม ได้เดินทางไปสำรวจพื้นที่ระหว่างเมืองน้ำจ๋าง - เมืองกุ๋นฮิงปัจจุบันในรัฐฉานภาคตะวันออกมีกองกำลังติดอาวุธทั้งกลุ่มหยุดยิงและกลุ่มต่อต้านรัฐบาลทหารพม่าหลายกลุ่ม ซึ่งกลุ่มใหญ่ได้แก่ กองกำลังว้า UWSA กองกำลังสัมพันธมิตรชาติประชาธิปไตย หรือ กลุ่มหยุดยิงเมืองลา NDAA และกองกำลังไทใหญ่ SSA ภายใต้การนำของพ.อ.เจ้ายอดศึก
รัฐบาลทหารพม่าวางโครงการสร้างเส้นทางรถไฟรวมระยะทางกว่า 2000 กม. ในรัฐฉานเตรียมสร้างจากภาคใต้ข้ามแม่น้ำสาละวินสู่เชียงตุง – ท่าขี้เหล็ก นักวิเคราะห์ชี้เป็นโครงการยุทธศาสตร์การทหาร SHAN 11 ธ.ค. 52
S.H.A.N.,ชายแดนไทยพม่า,ทางรถไฟ,พม่า,รัฐฉาน